钦定古今图书集成/方舆汇编/边裔典/第091卷 > 宋
## 钦定古今图书集成/方舆汇编/边裔典/第091卷 > 宋

### 太祖乾德 年安南上表内附

按《宋史太祖本纪》不载。按《广东通志》：“宋乾德初，昌
文死，吴处玶等争立，管内大乱。有丁部领者平之，自
称大胜王，私署其子琏为节度使。闻南汉平，上表内
附。”

### 开宝六年夏五月己巳交州丁琏遣使贡方物

按《宋史？太祖本纪》云云，按交阯本传，“交阯本汉初
南越之地，汉武平南越，分其地为儋耳、珠崖、南海、苍
梧、郁林、合浦、交阯、九真、日南，凡九郡，置交阯刺史以
领之。后汉置交州，晋、宋、齐、梁、陈因之，又为交阯郡。隋
平陈，废郡置州，炀帝初废州置郡。唐武德中改交州
总管府，至德中改安南都护府。梁贞明中，土豪曲承
美”专有其地，送款于末帝，因授承美节钺。时刘隐擅
命岭表，遣将李知顺伐承美，执之，乃并有其地。后有
杨延艺、绍洪，皆受广南署，继为交阯节度使。绍洪卒，
州将吴昌岌遂居其位。昌岌死，其弟昌文袭。乾德初，
昌文死，其参谋吴处玶、峰州刺史矫知护、武宁州刺
史杨晖、牙将杜景硕等争立，管内一十二州大乱，部
民啸聚，起为寇盗，攻交州。先是，杨延艺以牙将丁公
著摄驩州刺史，兼御蕃都督，部领即其子也。公著死部领继之。至是部领与其子琏率兵击败处玶等，贼
党溃散，境内安堵，交民德之，乃推部领为交州帅，号
曰“大胜王”，署其子琏为节度使。凡三年，逊琏位。琏立
七年，闻岭表平，遂遣使贡方物，上表内附。制以权交
州节度使丁琏以检校太师，充静海军节度使、安南
都护，又诏以进奉使郑琇、王绍祚并为检校左散骑
常侍、兼御史大夫。

开宝八年五月甲午。安南都护丁琏遣使来贡
按《宋史太祖本纪》云云。按交阯本传：八年遣使贡
犀象香药。朝廷议崇宠部领降制曰：“率土来王。方推
以恩信。举宗奉国宜洽于封崇。眷拱极之外臣。举显
亲之茂典。尔部领世为右族。克保遐方。夙慕华风。不
忘内附。属九州混一。五岭廓清。靡限溟涛。乐输琛賮。
嘉乃令子，称吾列藩。特被鸿私，以旌义训。介尔眉寿，
服兹宠章。可授开府仪同三司，检校太师，封交阯郡
王。”

按《广东通志》：“八年，诏封部领为交阯郡王，琏为节度
安南都护自此始为蕃彝矣。”

### 太宗太平兴国 年安南来贡

按《宋史太宗本纪》不载。按《交阯本传》：“太宗即位，琏
又遣使以方物来贺。”

太平兴国　年，安南大将黎桓擅权废主，太宗议欲
举兵。

按《宋史太宗本纪》不载。按交阯本传：“部领及琏既
死，琏弟璿尚幼嗣立，称节度行军司马，权领军府事。
大将黎桓擅权树党，渐不可制，却迁璿于别第，举族
禁锢之，代总其众。太宗闻之怒，乃议举兵。”

按《广东通志》：“部领及琏死，琏弟璿立，尚幼，大将黎桓
篡之。丁氏传世共十一年。”

太平兴国五年，诏讨交州黎桓。

按《宋史太宗本纪》，“五年秋七月丁未，讨交州黎桓命
兰州团练使孙全兴、八作使张濬、左监门卫将军崔
亮、宁州刺史刘澄、军器库副使贾湜、阁门祗候王僎
并为部署，全兴、濬、亮由邕州，澄、湜、僎由廉州，各以其
众致讨。九月癸卯，黎桓遣使为丁璿上表求袭位。冬
十一月庚子朔，安南静海军节度行军司马权知州
事丁璿上表求袭位，不报。十二月乙酉，交州行营与
贼战，大破之。”　按《交阯本传》：“太平兴国五年秋，诏以
兰州团练使孙全兴、八作使张璿、左监门卫将军崔
亮为陆路兵马部署，自邕州路入；宁州刺史刘澄、军
器库副使贾湜、供奉官阁门祗候王僎为水路兵马
部署，自广州路入。是冬，黎桓遣牙校江”巨湟赍方物
来贡，仍为丁璿上表曰：“臣族本蛮酋，辟处海裔，修职
贡于宰旅，假节制于方隅。臣之父兄，代承阃寄，谨保
封略，罔敢怠遑。爰暨沦亡，将坠堂构，将吏耆耋，乃属
于臣，俾权军旅之事，用安夷落之众。土俗犷悍，恳请
愈坚，拒而弗从，虑其生变。臣已摄节度行军司马，权
领军府事，愿赐真秩，令备列藩。干冒宸扆，伏增震越。”
上察其欲缓王师，寝而不报。王师进讨，破贼万馀众，
斩首二千馀级。

太平兴国六年三月壬戌，交州行营破贼于白藤江
口，获战船二百艘，知邕州侯仁贵死之。会炎瘴，军士
多死者，转运使许仲宣驿闻，诏班师。诏斩刘澄、贾湜
于军中，征孙全兴下狱。

按《宋史太宗本纪》云云。按交阯本传：“六年春又破
贼于白藤江口，斩首千馀级，获战舰二百艘，甲胄万
计。转运使侯仁宝”〈本纪作贵〉率前军先进。全兴等顿兵花
步七十日以候澄，仁宝累促之，不进。及澄至，并军由
水路至多罗村，不遇贼，复擅回花步。桓诈降以诱仁
宝，遂为所害。转运使许仲宣驰奏其事，遂班师。上遣
使就劾澄湜僎，澄寻病死，戮湜等邕州市。全兴至阙，
亦下吏诛，馀抵罪有差。仁宝赠工部侍郎。

太平兴国七年。春三月。交州以王师致讨。遣使来谢
按《宋史太宗本纪》云云按交阯本传。七年春。桓惧
朝廷终行讨灭。复以丁璿为名。遣使贡方物。上表谢
罪。

太平兴国八年。五月丁卯。黎桓自称三使留后。遣使
来贡。并上丁璿让表。诏谕桓送璿母子赴阙。不听
按《宋史太宗本纪》云云按交阯本传。八年桓自称
权交州三使留后。遣使贡方物。并以璿表来上。帝赐
桓诏曰：“丁氏传袭三世。保据一方。卿既受其倚毗。为
之心膂。克徇邦人之请。无负丁氏之心。朕且欲令璿
为统帅之名，卿居副贰之任，剸裁制置，悉系于卿。俟
丁璿既冠，有所成立，卿之辅翼，令德弥光，崇奖忠勋，
朕亦何吝。若丁璿将材无取，童心如故，然其奕世绍
袭，载绵星纪，一旦舍去节钺，降同士伍，理既非便，居
亦靡安。诏到，卿宜遣丁璿母子及其亲属尽室来归，
俟其入朝，便当揆日降制，授卿节旄。凡兹两途，卿宜
审处其一。丁璿到京，必加优礼。今遣供奉官张宗权
赍诏谕旨，当悉朕怀。”亦赐璿诏书如旨。时黎桓已专
据其土，不听命。是岁五月，上言：占城国水陆象马数万来寇，率所部兵击走之，俘斩千计。

### 雍熙二年二月戊寅权交州留后黎桓遣使来贡

按《宋史太宗本纪》云云。按《交阯传》。“雍熙二年。遣牙
校张绍冯、阮伯簪等贡方物。继上表求正领节镇。”
雍熙三年冬十月庚申。“诏以权静海军留后黎桓为
本军节度。”

按《宋史太宗本纪》云云。按《交阯本传》：三年秋又遣
使贡方物。儋州言占城国人蒲罗遏率其族百馀众
内附，言为交州所逼故也。是岁十月，制曰：“王者懋建
皇极，宠绥列藩。设邸京师，所以盛会同之礼，胙土方
面，所以表节制之雄。矧兹跕鸢之隅，克修设羽之贡，
式当易帅，爰利建侯。不忘请命之恭，用举酬劳之典。”
权“知交州三使留后黎桓，兼资义勇，特禀忠纯，能得
邦人之心，弥谨藩臣之礼。往者丁璿方在童幼，昧于
抚绥；桓乃肺腑之亲，专掌军旅之事，号令自出，威爱
并行。璿尽解三使之权，以徇众人之欲，远输诚款，求
领节旄。士燮彊明，化越俗而咸乂；尉佗恭顺，禀汉诏
以无违。宜正元戎之称，以列通侯之贵。控抚夷落，对
扬天休。可检校太保、使持节、都督交州诸军事、安南
都护，充静海军节度、交州管内观察处置等使，封京
兆郡侯，食邑三千户，仍赐号推诚顺化功臣，遣左补
阙李若拙、国子博士李觉为使以赐之。”　按《李若拙
传》，若拙雍熙三年假秘书监，使交州。先是，黎桓制度
逾僭，若拙既入境，即遣左右戒以臣礼，繇是桓听命，
拜诏尽恭。燕飨日，以奇货异物列于前，若拙一不留
盼，取先陷蛮使邓君辨以归，礼币外不受其私觌。使
还，上谓其不辱命，迁起居舍人。

### 端拱元年夏四月己丑加静海军节度使黎桓检校太尉闰五月丁酉交州黎桓遣使来贡

按《宋史太宗本纪》云云。按《交阯本传》：“端拱元年，加
桓检校太尉，进邑千户，实封五百户，遣户部郎中魏
庠、虞部员外郎直史馆李度往使焉。”

### 淳化元年冬十月甲辰交州黎桓遣使来贡

按《宋史太宗本纪》云云。按《交阯传》：“淳化元年夏，加
桓特进邑千户，实封四百户，遣左正言直史馆宋镐、
右正言直史馆王世则又使焉。”

淳化二年，宋镐使交阯还。命条其地形及事迹以闻
按《宋史太宗本纪》不载按《交阯本传》：淳化元年加
桓特进邑千户，实封四百户。遣左正言宋镐等又使
焉。明年归阙。上令条列山川形势及𥟖桓事迹以闻。
镐等具奏曰：“去岁秋末抵交州境，桓遣牙内都指挥
使丁承正等以船九艘、卒三百人至太平军来迎。由
海”口入大海，冒涉风涛，颇历危险。经半月至白藤，径
入海汊，乘潮而行，凡宿泊之所，皆有茅舍三间，营葺
尚新，目为馆驿。至长州，渐近本国，桓张皇虚诞，务为
夸诧，尽出舟师战櫂，谓之“军。”自是宵征，抵海岸，至交
州仅十五里，有茅亭五间，题曰“茅径驿。”至城一百里，
驱部民畜产妄称官牛，数不满千，扬言十万。又广率
其民，混于军旅，以杂色之衣，乘船鼓噪，近城之山，虚
张白旗，以为陈兵之象。俄而拥从桓至，展郊迎之礼，
桓敛马侧身，问皇帝起居毕，按辔偕行。时以槟榔相
遗，马上食之。此风俗待宾之厚意也。城中无居民，止
有茅竹屋数十百区，以为军营，而府署湫隘，题其门
曰“明德门。”桓质陋而目眇，自言近岁与蛮寇接战，坠
马伤足，受诏不拜，信宿之后，乃张筵饮宴，又出临海
汊，以为娱宾之游。桓跣足持竿，入水标鱼，每中一鱼，
左右皆叫噪欢跃。凡有宴会，预坐之人悉令解带，冠
以帽子。桓多衣花缬及红色之衣，帽以真珠为饰，或
自歌劝酒，莫能晓其词。尝令数十人扛大蛇长数丈，
馈于使馆，且曰：“若能食此，当治之为馔以献焉。”又羁
送二虎，以备纵观，皆却之不受。士卒殆三千人，悉黥
其额曰“天子军。”粮以禾穗日给，令自舂为食。兵器止
有弓弩、木牌、梭枪、竹枪，弱不可用。桓轻俛残忍，昵比
小人，腹心阉竖五七辈错立其侧，好狎饮，以《手令》为
乐。凡官属善其事者，擢居亲近左右，有小过亦杀之，
或鞭其背一百至二百。宾佐小不如意，亦捶之三十
至五十，黜为阍吏。怒息，乃召复其位。有木塔，其制朴
陋。桓一日请同登游览，地无寒气，十一月犹衣夹衣
挥扇云。

淳化四年二月。静海军节度使黎桓。封交阯郡王
按《宋史太宗本纪》云云。按交阯本传。四年。进封桓
交阯郡王。

淳化五年三月，交阯郡王黎桓遣使来贡。

按《宋史太宗本纪》云云按交阯本传。“五年遣牙校
费崇德等来修职贡。然桓性本凶狠。负阻山海。屡为
寇害。渐失藩臣礼。”

### 至道元年交阯入寇如洪镇又寇邕州

按《宋史太宗本纪》不载。按《交阯本传》：至道元年春，
广南西路转运使张观，钦州如洪镇兵马监押卫昭
美皆上言，“有交州战船百馀艘寇如洪镇，略居民，劫
廪实而去。”其夏，桓所管苏茂州又以乡兵五千寇邕州，所管缘山都巡检杨文杰击走之。太宗志在抚宁
荒服，不欲问罪。观又言，“风闻𥟖桓为丁氏斥逐，拥馀
党山海间失其所据，故以寇钞自给。今则桓巳死，观
仍上表称贺。”诏太常丞陈士隆、高品武元吉奉使岭
南，因侦其事。士隆等复命，所言与观同。其实桓尚存
而传闻者之误，观等不能审核。未几，有大贾自交阯
回，具言桓为帅如故，诏劾观等，会观病卒，昭美、士隆、
元吉抵罪。先是，钦州如洪、咄步、如昔等三镇皆濒海。
交州潮阳民卜文勇等杀人，并家亡命，至如昔镇，镇
将黄令德等匿之。桓令潮阳镇将黄成雅移牒来捕，
令德固不遣，因兹海贼连年剽掠。

至道二年，遣使抚慰黎桓，赐以美玉带，桓北望顿首
谢。

按《宋史太宗本纪》不载。按《交阯本传》：“二年，以工部
员外郎、直史馆陈尧叟为转运使，因赐桓诏书。尧叟
始至，遣摄雷州海康县尉李建中赍诏劳问。桓尧叟
又至，如昔，诘得匿文勇之由，尽擒其男女老少一百
三十口，召潮阳镇吏付之，且戒勿加酷法。成雅得其
人，以状谢尧叟。桓遂上章感恩，并捕海贼二十五人
送”于尧叟，且言已约勒谿洞首领，不得骚动。七月，太
宗遣主客郎中、直昭文馆李若拙赍诏书充国信使，
以美玉带往赐桓。若拙既至，桓出郊迎，然其词气尚
悖慢，谓若拙曰：“向者劫如洪镇，乃外境蛮贼也。皇帝
知此非交州兵否？若使交州果叛命，则当首攻番禺，
次击闽、越，岂止如洪镇而已！”若拙从容谓桓曰：“上初
闻寇如洪镇，虽未知其所自，然以足下拔自交州牙
校，授之制节，固当尽忠以报，岂有他虑！及见执送海
贼事果明白。然而大臣佥议，以为朝廷比建节帅，以
宁海表。今既蛮贼为寇害，乃是交州力不能独制矣。
请发劲卒数万，会交兵以剪灭之，使交、广无后患。”上
曰：“未可轻举，虑交州不”测朝旨，或致惊骇，不若且委
黎桓讨击之，亦当渐至清谧，今则不复会兵也。桓愕
然避席曰：“海贼犯边，守臣之罪也。圣君容贷，恩过父
母，未加诛责。自今谨守职约，保永清于涨海。”因北望
顿首谢。

至道三年三月，太宗崩，皇太子奉遗制即皇帝位。四
月乙卯，静海军节度使、交阯郡王黎桓加兼侍中，进
封南平王。

按《宋史太宗本纪》不载。按《真宗本纪》云云。按《交
阯本传》：“真宗即位，进封桓南平王兼侍中。桓前遣都
知兵马使阮绍恭、副使赵怀德以金银七宝装交椅
一、银盆十、犀角象牙五十枚、绢䌷布万匹来贡。诏陈
于万岁殿，太宗神御许绍恭等拜奠。及回，赐桓带甲
马诏书慰奖。”

### 真宗咸平四年二月戊申交州黎桓供驯犀象

按《宋史真宗本纪》云云按《交阯本传》：咸平四年，又
遣行军司马黎绍留使副何庆常以驯犀一、象二象。
《二七》宝装金瓶一来贡。其年，钦州言，交州效诚场
民及头首八州使黄庆集等数百人来投，有诏慰抚，
遣还本道。广南西路言，“黎桓迎受官告使黄成雅附
奏，自今国朝加恩，愿遣使至本道，以宠海裔。”先是，使
至交州，桓即以供奉为辞，因缘赋敛。上闻之，止令疆
吏召授，命不复专使。〈按《字典》无此字，〉
咸平六年三月辛卯朔，钦州言“交州八州使黄庆集
等来归。”

按：《宋史真宗本纪》云云。

### 景德元年是岁交州来贡

按《宋史真宗本纪》云云按《交阯本传》：“景德元年又
遣其子摄驩州刺史明提来贡。恳求加恩。使至本道
慰抚遐裔。许之。仍以明提为驩州刺史。”

景德二年二月乙酉，遣使安抚交州。

按《宋史真宗本纪》云云按交阯本传。“二年上元节。
赐明提钱。令与占城大食使观灯宴饮。因遣工部员
外郎邵晔充国信使。”
景德三年六月。知广州凌策请征交阯。不允。

按《宋史真宗本纪》，景德三年六月，知广州凌策请发
兵定交阯乱。帝以𥟖桓素修职贡，不欲伐丧，命遵前
诏安抚。七月，邵晔上邕州至交阯水陆路及控制宜
州山川等图。帝曰：“祖宗辟土广大，惟当慎守，不必贪
无用地，劳苦兵力。”　按交阯本传：三年，桓卒，立中子
龙钺。龙钺兄龙全劫库财而遁，其弟龙廷杀龙钺自
立，龙廷兄明护率扶兰砦攻战，明提以国乱不能还，
特诏广州优加资给。知广州凌策等言：“桓诸子争立，
众心离叛，头首黄庆集、黄秀蛮等千馀人，以不从驱
率，戮及亲族，来投廉州，请发本道二千人平之，庆集
等愿为前锋。”上以桓素忠顺，屡修职贡，今幸乱而伐，
丧不可就。改国信使邵晔为缘海安抚使，令晓譬之。
庆集等仍计口赐田粮。晔乃贻书交州，谕以“朝廷威
德，如其自相鱼肉，久无定位，偏师问罪，则黎氏尽灭
矣。”明护惧，即奉龙廷主军事。龙廷自称节度开明王，

种族尚多，若复遣还，虑遭屠戮。诏以庆集隶三班釐
务于郴州，遂许入贡。　按《邵晔传》，景德中，假光禄卿，
充交阯安抚国信使。会黎桓死，其子龙钺嗣立，兄龙
全率兵劫库财而去，其弟龙廷杀钺自立。龙廷兄明
护率扶兰砦兵攻战，晔驻岭表，以事上闻，改命为缘
海安抚使，许以便宜设方略。晔贻书安南，谕朝廷威
德，俾速定位。明护等即时听命，奉龙廷主军事。初，诏
晔俟其事定，即以黎桓礼物改赐新帅。晔上言“怀抚
外夷，当示诚信，不若俟龙廷贡奉，别加封爵而宠赐
之。”真宗甚嘉纳。使还，改兵部员外郎，赐金紫。〈又〉尝上
邕州至交州《水陆路》及宜州《山川》等四图，颇详控制
之要。

景德四年七月乙亥，交州来贡。赐黎龙廷《九经》及佛
氏书。辛巳，以龙廷为静海军节度、交阯郡王，赐名至
忠。九月己巳，赐交阯郡王印及安南旌节。

按《宋史真宗本纪》云云按《交阯本传》：四年，龙廷称
权安南静海军留后，遣弟峰州刺史明昶、副使安南
掌书记殿中丞黄成雅等来贡。会含光殿大宴，上以
成雅坐远，欲稍升位著，访于宰相王旦。旦曰：“昔子产
朝周，周王飨以上卿之礼，子产固辞，受下卿之礼而
还。国家惠绥远方。优待客使，固无嫌也。”乃升成雅于
尚书省五品之次，诏拜龙廷特进、检校太尉，充静海
军节度观察处置等使、安南都护、兼御史大夫、上柱
国，仍封交阯郡王，食邑三千户，食实封一千户，赐“推
诚顺化功臣”，仍赐名“至忠”，给以旌节。又追赠桓中书
令、南越王。进奉使黎明昶等并进秩。

### 大中祥符元年正月乙酉制加交阯郡王黎至忠功臣食邑十二月辛亥交阯郡王黎至忠加同平章事按宋史真宗本纪云云按交阯本传大中祥符元

年，天书降，加翊戴功臣，食邑七百户，实封三百户。东
封毕，加至忠同平章事，食邑一千户，食实封四百户。
大中祥符二年十二月，交州黎至忠贡驯犀。

按：《宋史？真宗本纪》云云。按《交阯本传》：“二年，广南西
路言，蛮人劫海口蜑户如洪砦主李文著，以轻兵袭
逐，中流矢死。诏督安南捕贼。明年，执狄獠十三人以
献。至忠又遣推官阮守疆以犀角、象齿、金银、纹缡等
来贡，并献驯犀一。上以犀违土性，不可豢畜，却不纳，
又以逆至忠意，使者既去，乃令纵之海澨。”〈按传既曰二年则明

年，宜为三年矣，而下又曰“三年且贡犀。” 《本纪》作“二年” ，十二月事。“明年” 二字，存疑。

大中祥符三年春正月，交州黎至忠卒，以留后李公
蕴为静海军节度使，封交阯郡王。

按《宋史真宗本纪》，大中祥符三年春二月癸巳，交州
黎至忠卒，大校李公蕴自称留后。三月壬辰，以权静
海军节度留后李公蕴为静海军节度，封交阯郡王，
赐衣带器币。十二月辛未，以太宗御书赐交州李公
蕴。是岁，交州来贡　按《交阯本传》：三年遣使来朝，表
求甲胄具装，诏从其请。又求互市于邕州，本道转运
使以闻。上曰：“濒海之民，数患交州侵寇，仍前止许廉
州及如洪、砦互市，盖为边隅控扼之所，今或直趋内
地，事颇非便。”诏令本道以旧制谕之。至忠才年二十
六，苛虐不法，国人不附。大校李公蕴尤为至忠亲任，
尝令以黎为姓，其年遂图至忠，逐之，杀明提、明昶等，
自称留后，遣使贡奉。上曰：“黎桓不义而得，公蕴尤而
效之，甚可恶也。”然以其蛮俗不足责，遂用桓故事。制
授特进、检校太傅，充静海军节度观察处置等使、安
南都护、兼御史大夫、上柱国，封交阯郡王，食邑三千
户，实封一千户，赐推诚顺化功臣。公蕴又表求太宗
御书，诏赐百轴。

大中祥符四年，交州来贡。

按《宋史真宗本纪》云云按《交阯本传》：“四年，祀汾阴
后土，公蕴遣节度判官梁任文、观察巡官黎再严以
方物来贡，礼成，加公蕴同平章事，食邑一千户，实封
四百户，任文等并优进秩。”

大中祥符五年，交州来贡。

按《宋史真宗本纪》云云按《交阯本传》：“五年夏，以进
奉使李仁美为诚州刺史，陶庆文为太常丞，其从隶
有道病死者，所赐附还其家。是冬圣祖降，加公蕴开
府仪同三司，食邑七百户，实封三百户，赐翊戴功臣。”
大中祥符七年秋七月辛丑，交州李公蕴败鹤拓蛮，
献捷。

按《宋史真宗本纪》云云。按《交阯本传》：“七年春又加
保节守正功臣，食邑一千户，实封四百户。”诏“交阯诸
国使入贡者，所在馆饩供亿，务令丰备。”其年遣知唐
州刺史陶硕等来贡。诏以硕为顺州刺史充安南静
海军行军司马，副使吴怀副为澄州刺史，充节度副
使。先是交州狄獠张婆看避罪来奔，知钦州穆重颖
召之，至中路，复拒焉，都巡检臧嗣遂令如洪砦，犒以
牢酒。交州侦知其事，因捕狄獠，故钞如洪砦，掠人畜
甚众。诏转运司督公蕴追索，仍令疆吏自今不得诱
召蛮獠致生事。公蕴或间岁，或仍岁以方物入贡

### 天禧元年二月庚寅进封李公蕴为南平郡王

按《宋史真宗本纪》云云按《交阯本传》：“天禧元年进
封公蕴南平王，加食邑一千户，实封四百户。”

天禧二年，加李公蕴检校太尉。

按《宋史真宗本纪》不载按《交阯本传》：“二年加检校
太尉，食邑一千户，实封四百户，每加恩，皆遣使将命，
至其境上，仍赐器币、袭衣、金带、鞍马焉。”

### 乾兴元年二月戊午真宗崩遗诏太子即皇帝位四月丙寅交州来贡是岁南平王李公蕴遣使进贡

按《宋史真宗本纪》不载按《仁宗本纪》云云按《交
阯本传》：“仁宗即位加公蕴检校太师。遣长州刺史李
宽泰、都护副使阮守疆来贡。”

### 仁宗天圣五年南平国王李公蕴遣人来贡

按：《宋史仁宗本纪》云云。

天圣六年五月乙未朔，交阯寇边。

按《宋史仁宗本纪》云云按《交阯本传》：“天圣六年，遣
驩州刺史李公显来贡，除叙州刺史，既而令其子弟
及其婿申承贵率众内寇，诏广南西路转运司发溪
峒丁壮讨捕之。”

天圣七年四月辛卯，南平王李公蕴卒，其子德政遣
人来告，以为交阯郡王。

按《宋史？仁宗本纪》云云。按交阯本传：“公蕴卒，年四
十四，其子德政自称权知留后事，来告哀。赠公蕴为
侍中南越王，命本路转运使王惟正为祭奠使，又为
赐官告使。除德政检校太尉、静海军节度使、安南都
护、交阯郡王。”

天圣八年。十二月辛丑。交阯王李德政。加赐功臣
按《宋史仁宗本纪》云云。

天圣九年，是岁，南平王李德政遣人谢加恩。

按《宋史仁宗本纪》云云按《交阯本传》：“天圣九年遣
知峰州刺史李偓佺、知爱州刺史帅日新等来谢。以
偓佺为驩州刺史。日新为珍州刺史。”

### 明道元年加李德政同平章事遣使恭谢

按《宋史仁宗本纪》不载。按《交趾本传》：“明道元年，恭
谢加同中书门下平章事。”

按《文献通考》：“明道初，加同平章事。”

### 景祐元年六月壬辰交州民六百馀人内附是岁南平王李德政献驯象二诏还之

按《宋史？仁宗本纪》云云按《交阯本传》：“景祐中，郡人
陈公永等六百馀人内附，德政遣兵千馀境上捕逐
之，诏遣还，仍戒德政毋得辄诛杀。寻遣静海军节度
判官陈应机、掌书记王惟庆来贡，以应机为太子中
允，惟庆为大理寺丞，德政加检校太师。”

景祐三年，是岁，南平王李德政来贡。

按《宋史仁宗本纪》云云按《交阯本传》：“三年，其甲峒
及谅州、门州、苏茂州、广源州大发峒、丹波县蛮寇邕
州之思陵州、西平州、石西州及诸峒，略居人马牛，焚
室庐而去，下诏责问之，且令捕酋首正其罪以闻。”

### 康定元年交阯来贡

按《宋史仁宗本纪》不载。按《交阯本传》：“康定元年，遣
知峰州刺史帅用和、节度副使杜犹兴等来贡。”

### 庆历三年十二月丁巳交阯献驯象五

按《宋史仁宗本纪》云云。按《交阯本传》。“庆历三年。又
遣节度副使杜庆安、三班奉职梁材来。以庆安为顺
州刺史。材为太子左监门率府率。”

庆历六年，是岁，交阯献驯象十。

按《宋史仁宗本纪》云云。按《交阯本传》。“六年又遣兵
部员外郎苏仁祚、东头供奉官陶惟”来以仁祚为
工部郎中。惟为内殿崇班。〈按：《字典》无此字。〉
庆历七年，交阯遣使来贡。

按：《宋史仁宗本纪》不载。按《交阯本传》：“七年，又遣秘
书丞杜文府、左侍禁文昌来，以文府为屯田员外郎，
昌为内殿崇班。初，德政发兵取占城，朝廷疑其内畜
奸谋，乃访自唐以来所通道路凡十六处，令转运使
杜杞度其要害而戍守之。然其后亦未尝寇边，前后
累贡驯象。”

### 皇祐二年诏尽还苏茂州韦绍嗣等

按《宋史仁宗本纪》不载。按《交阯本传》：“皇祐二年，邕
州诱其苏茂州韦绍嗣、绍钦等三千馀人入居省地，
德政表求所诱，诏尽还之，仍令德政约束边户，毋相
侵犯。其后广源州蛮侬智高反，德政率兵二万，由水
路欲入助王师，朝廷优其赐而却其兵。”

### 至和二年十一月乙卯交阯来告李德政卒其子日尊上德政遗贡物及驯象

按《宋史仁宗本纪》云云按交阯本传：“至和二年，德
政卒，其子日尊遣人告哀，命广南西路转运使、尚书
屯田员外郎苏安世为吊赠使，赠德政为侍中、南越
王，赙赉甚厚。寻除日尊特进检校太尉、静海军节度
使、安南都护，封交阯郡王。”

### 嘉祐三年六月丁卯交阯贡异兽

按《宋史仁宗本纪》云云。按《交趾传》：嘉祐三年，“贡异兽二。”

嘉祐四年二月庚午，广南言交阯寇钦州。

按《宋史仁宗本纪》云云。按《交阯传》：“四年寇钦州思
禀管。”

嘉祐五年。秋七月癸巳。邕州言交阯与甲峒蛮合兵
寇边。都巡检宋士尧拒战死之。诏发诸州兵讨捕
按《宋史仁宗本纪》云云按交阯本传。“五年与甲峒
贼寇邕州。诏知桂州萧固发部兵与转运使宋咸、提
点刑狱李师中同议掩击。又诏安抚使余靖等发兵
捕讨。靖遣谍诱占城同广南西路兵甲趋交阯。日尊
惶怖”上表待罪，诏未得举兵，听日尊贡奉至京师。
按《萧注传》：注知邕州，居邕数年，阴以利啖广源群蛮，
密缮兵甲，乃上疏曰：“交阯虽奉朝贡，实包祸心，常以
蚕食王土为事。往天圣中，郑天益为转运使，尝责其
擅赋云河洞，今云河乃落蛮数百里，盖年侵岁吞，驯
致于是。臣已尽得其要领，周知其要害。今不取，异日
必为中国忧。愿驰至京师，面陈方略。”未报，而甲洞申
绍泰犯西平，五将被害。谏官论注不法致寇，罢为荆
南钤辖。提点刑狱李师中又劾其沮威嗜利，略智高，
阉民为奴，发洞丁采黄金，无帐籍可考。中使按验，颇
有实，贬泰州团练副使、淮南转运使言：注椎牛屠狗，
招集游士，部勒为兵，教之骑射，请徙大州以縻之。诏
改镇南军节度副使。近臣有讼注广州功者，起为右
监门将军、邠州都监。

嘉祐八年春正月辛亥，交阯贡驯象九。

按《宋史仁宗本纪》云云。按《交阯传》：“八年。遣文思使
梅景先、副使大理评事李继先贡驯象。”

嘉祐九年，以遗留物赐日尊，加同中书门下平章事。
按《宋史》仁宗、《英宗本纪》俱不载。按《刑法志》，嘉祐九
年，知桂州沈起欲经略交阯，取其慈恩州，交人遂破
钦，犯邕管。诏：边人横遭屠戮，职其致寇，罪悉在起，特
削官爵，编置远恶州。　按《交阯本传》：“九年四月戊寅，
以大行皇帝诏及遗留物赐日尊，加同中书门下平
章事。”是日，交阯使辞，命内侍省押班李继和喻以“申
绍泰入寇本路，屡乞讨伐，而朝廷以绍泰一夫肆狂，
又本道已遣使谢罪，故未欲兴兵。”

### 英宗治平 年交阯来求侬宗旦男日新及取温闷洞等地

按《宋史英宗本纪》不载。按交阯本传：治平初，知桂
州陆诜言，交州来求侬宗旦男日新及欲取温闷洞
等地。帝问交阯于何年割据，辅臣对曰：“自唐至德中
改安南都护府。梁贞明中，土豪曲承美专有此地。”韩
琦曰：“向以黎桓叛命，太宗遣将讨伐，不服，后遣使招
诱，始效顺。交州山路崄僻，多潦雾瘴毒之气，虽得其
地”，恐不能守也。

治平四年二月戊子，进封“交阯郡王李日尊为南平
王。”

按《宋史英宗本纪》。不载按《神宗本纪》云云按《交
阯传》。神宗即位。进封日。尊南平王。

### 神宗熙宁元年加交阯郡王开府仪同三司

按：《宋史神宗本纪》不载。按交阯本传云云。

熙宁二年九月甲子朔，交州来贡。

按《宋史神宗本纪》云云。按《交阯本传》：二年表言“占
城国久阙贡，臣亲帅兵讨之，虏其王。诏以其使郭士
安为六宅副使，陶宗元为内殿崇班。日尊自帝其国，
僭称法天应运崇仁至道庆成龙祥英武睿文尊德
圣神皇帝”，尊公蕴为太祖神武皇帝，国号大越，改元
宝象，又改神武。

熙宁三年，是岁，交阯入贡。

按：《宋史神宗本纪》云云。

熙宁五年三月甲午，“日尊卒，遣使吊赠。”

按《宋史神宗本纪》云云。按《交阯本传》：五年三月日
尊卒。命广西转运使康卫为吊赠使，予所夺州县。诏
报之曰：“卿抚有南交，世受王爵，而乃背德奸命，窃暴
边城，弃祖考忠顺之图，烦朝廷讨伐之举，师行深入，
势蹙始归，迹其罪尤，在所绌削。今遣使修贡，上章致
恭，详观词情，灼见悛悔。朕抚绥万国，不异迩遐，但以
邕”钦之民，迁劫炎陬，久失乡井，俟尽送还省界，即以
广源等赐交州。乾德初，约归三州官吏千人，久之，才
送民二百二十一口，男子年十五以上皆刺额曰“天
子兵”，二十以上曰“投南朝”，妇人刺左手曰“官客。”以舟
载之而泥其户牖，中设灯烛，日行一二十里则止，而
伪作更鼓以报，凡数月乃至，盖以绐示海道之远也。
顺州落南深，置戍镇守，被罹瘴雾，多病没。陶弼亦终
于官，朝廷知其无用，乃悉以四州一县还之。然广源
旧隶邕管羁縻，本非交阯所有也。

按：《文献通考》：“五年，日尊卒，子乾德嗣，来告哀。诏遣使
吊赠，授乾德袭封如故。”

熙宁六年三月甲子，交州来贡。

按《宋史神宗本纪》云云，按《萧注传》，熙宁初，以礼宾
使知宁州，环庆李信之败，列城皆坚壁，注独启关夜宴如平时，复阁门使，管干麟府军马，辞云：“身本书生，
差长拊纳，不闲战斗，惧无以集事。”时有言交人挫于
占城，众不满万，可取也。遂以注知桂州。入觐，神宗问
攻取之策，对曰：“昔者臣有是言，是时溪洞之兵，一可
当十，器甲坚利，亲信之人，皆可指呼而使。今两者不
如昔，交人生聚教训十五年矣，谓之兵不满万，妄也。”
既至桂，种酋皆来谒，注延访山川曲折，老幼安否，均
得其懽心，故李乾德动息必知之，然有献征南策者，
辄不听。会沈起以平蛮自任，帝使代注而罢。按《沈
起传》，六年拜天章阁待制，知桂州，自王安石用事，始
求边功。是时议者言交阯可取，朝廷命萧注守桂经
略之，注盖造谋者也。至是复以为难，起言“南交小丑，
无不可取之理。”乃以起代注。遂一意攻讨，妄言密受
旨，擅令疆吏入溪洞点集土丁为保伍，授以阵图，使
岁时肄习。继命指使，因督餫盐之海滨，集舟师寓教
水战。故时交人与州县贸易，悉禁止之。于是交阯益
贰，大集兵丁谋入寇。

熙宁八年十一月戊寅，交阯陷钦州。甲申，交阯陷廉
州。十二月辛亥，天章阁待制赵卨为安南道招讨使，
嘉州防御使李宪副之，以讨交阯。

按：《宋史神宗本纪》云云。

熙宁九年正月，交阯陷邕州，知州苏缄死之。二月，以
郭逵为安南道招讨使。十二月，败交阯于富良江，李
乾德降，遂班师。

按《宋史神宗本纪》，“熙宁九年春正月戊辰，交阯陷邕
州，知州苏缄死之。己卯，下溪州刺史彭师晏及天赐
州降。庚辰，遣使祭南岳、南海，告以南伐。辛巳，赠苏缄
奉国军节度使，谥忠勇，以其子子元为西头供奉官，
阁门祗候。二月戊子，宣徽南院使郭逵为安南道招
讨使，罢李宪，以赵卨副之。诏占城、真腊合击交阯。四”
月甲辰，给空名告身付安南，以招降赏功。五月壬申，
诏安南诸军过岭有疾者，所至护治。六月丁亥，诏安
南将吏视军士有疾者，月以数闻。七月，安南行营次
桂州，郭逵遣钤辖和斌等督水军涉海自广东入，诸
军自广南入。十一月乙亥，以安南行营将士疾疫，遣
同知太常礼院王存祷南岳，遣中使“建祈福道场。十
二月丙戌，安南伪观察使刘纪降。癸卯，郭逵败交阯
于富良江，获其伪太子洪真、李乾德遣人奉表诣军
门降，逵遂班师。”按《沈起传》，“苏缄知邕州，以书抵起，
请止保甲，罢水运，通互市。起不听，劾缄阻议。起坐边
议罢，命刘彝代之，以守广日遏绝其表疏。于是交人
疑惧，率众犯境，连陷廉”、白、钦、邕四州，死者数十万人。
事闻，贬起团练使、安置郢州，徙越，又徙秀而卒。
熙宁十年三月，复广、源、苏、茂等州，以交阯降。赦广南
东路。

按《宋史神宗本纪》，熙宁十年三月“丙午，以复广源、苏、
茂等州，群臣表贺。赦广州囚罪一等，徒以下释之。赐
行营诸军钱，民缘征役者恤其家。以广源州为顺州，
赦李乾德罪，以郭逵判潭州，赵卨知桂州。己酉，以交
阯降，赦广南东路、荆湖南路系囚，馀各降一等，徒以
下释之。七月乙亥，郭逵以安南失律，贬为左卫将军。”

### 元丰元年二月戊辰诏赦安南战棹都监杨从先等仍论功行赏九月癸酉交阯来贡癸未李乾德表乞还广源等州诏不许

按：《宋史神宗本纪》云云。

元丰二年冬十月戊申，交阯归所掠民，诏以顺州赐
之。

按：《宋史神宗本纪》云云。

元丰五年六月壬申，交阯献驯犀二。

按《宋史神宗本纪》云云。按《交阯传》：元丰五年，“献驯
象二，犀角象齿百。”〈按是年献犀象纪传不同并存之〉
元丰七年冬十月戊子，诏分画交阯界，以六县二峒
赐之。

按《宋史·神宗本纪》云云。按《交阯本传》：“六年，以追捕
侬智会为辞，犯归化州，又遣其臣黎文盛来广西辨
理顺安、归化境界。经略使熊本遣左江巡检成卓与
议，文盛称陪臣，不敢争执。诏以文盛能遵乾德恭顺
之意，赐之袍带及绢五百匹，乃以八隘之外保乐六
县宿桑二峒予乾德。”按《熊本传》：“本知桂州，谍告交
人明”年将入寇，使者实其言，诏访本，曰：“使者在道安
得此？藉使有谋，何自先知之？”已而果妄。是时既以顺
州赐李乾德，疆画未正，交人缘是辄暴勿阳地而逐
侬智会。智会来乞师，本檄问状，乾德敛兵谢，本因请
以宿桑八洞不毛之地赐之，南荒遂安。言者谓本弃
八洞为失谋，夺一官。

元丰八年三月戊戌，神宗崩，太子即皇帝位。四月甲
戌，加李乾德同中书门下平章事。

按《宋史神宗本纪》不载。按《哲宗本纪》云云按《交
阯传》。“哲宗立加同中书门下平章事。”

### 哲宗元祐元年交阯上表求地不许

按《宋史哲宗本纪》不载。按《交阯本传》：“元祐中，又数上表求勿恶、勿阳峒地，诏不许。”

元祐二年夏四月丙戌，交趾入贡。秋七月，进封李干
德为南平王。

按《宋史哲宗本纪》云云，按《交趾本传》：二年遣使入
贡，进封南平王。按《礼志》：元祐二年，知颖昌府韩缜
言，“交阯小国，其使人将及境，臣尝近弼，难以抗礼。”按
元丰中迓以兵官，饯以通判使副诣府，其犒设令兵
官主之，请如故事。仍诏所过郡凡前宰相埶政官知
判者亦如之。

元祐六年，交阯入贡。

按：《宋史哲宗本纪》云云。

元祐七年八月乙亥，前陷交阯将吏苏佐等十七人
自拔来归。

按：《宋史哲宗本纪》云云。

### 绍圣二年交阯入贡

按：《宋史哲宗本纪》云云。

### 元符三年正月巳卯哲宗崩皇太后召端王入即皇帝位二月壬寅以南平王李乾德为检校太师

按：《宋史哲宗本纪》不载按《徽宗本纪》云云。

### 徽宗大观 年交阯来贡乞市书许之

按：《宋史徽宗本纪》不载按《交阯本传》：“徽宗时累加
开府仪同三司、检校太师。大观初，贡使至京，乞市书
籍，有司言法不许。诏嘉其慕义，除禁书、卜筮、阴阳历
算、术数、兵书、敕令、时务、边机、地理外，馀书许买。”

### 政和元年交阯入贡

按：《宋史徽宗本纪》云云。

政和　年，宽“和市”之禁。

按《宋史徽宗本纪》不载。按《交阯本传》：政和末又诏
“以交人自熙宁以来全不生事，特宽和市之禁。”

### 宣和元年加李乾德守司空

按：《宋史徽宗本纪》不载。按交阯本传云云。

### 高宗建炎元年诏毋受安南逋逃

按《宋史高宗本纪》不载。按《交阯本传》：建炎元年“诏
广西经略安抚司，禁边民毋受安南逋逃，从其主干
德之请也。”

按，《文献通考》：“建炎元年，乾德上表乞禁本道边兵逃
入省地。诏令广西经略司约束。”

建炎四年十二月庚午，安南请入贡，却之。

按《宋史高宗本纪》云云按《交阯本传》：四年安南入
贡，诏却其方物之华靡者，赐敕书，厚其报，以怀柔之
按《文献通考》：“四年入贡，边事未宁，免使人诣阙，所进
方物，除华靡不受，馀就界所交，从本路提刑司依例
计价赐回，其表递进，令学士院降敕书回答。自后每
遇入贡即行之。”

### 绍兴二年李乾德卒封其子阳焕为交阯郡王

按《宋史高宗本纪》不载。按《交趾本传》，“绍兴二年，干
德卒，赠侍中，追封南越王，子阳焕嗣，授静海军节度
使，特进检校太尉，封交阯郡王，赐推诚顺化功臣。”
绍兴八年，李阳焕卒，封其子天祚为交阯郡王。
按《宋史高宗本纪》，八年三月己亥，以李天祚为静海
军节度使，交阯郡王。按《交阯本传》，八年阳焕卒，以
转运副使朱芾充吊祭使。赠阳焕开府仪同三司，追
封南平王，子天祚嗣，授官如其父初封之制。

绍兴九年，诏“毋受赵智之贡。”

按《宋史高宗本纪》，不载。按《交阯本传》：“九年，诏广西
师司毋受赵智之入贡。初，乾德有侧室子奔大理，变
姓名为赵智之，自称平王。闻阳焕死，大理遣归，与天
祚争立，求入贡，欲假兵纳之，帝不许。”

绍兴十四年六月戊子，安南国入贡。

按：《宋史高宗本纪》云云。

绍兴十六年六月，安南献驯象。

按：《宋史高宗本纪》云云。

绍兴十七年，赐李天祚鞍鞯。

按《宋史高宗本纪》不载。按《交阯本传》：十七年，“诏文
思院制鞍鞯，以赐天祚。”

绍兴二十一年，加“天祚功臣”号。

按《宋史高宗本纪》不载。按《交阯本传》：二十一年“累
加天祚崇义怀忠保信乡德安远承和功臣。”

绍兴二十五年六月，安南入贡。七月甲戌，封李天祚
为“南平王。”

按《宋史高宗本纪》云云按《交阯本传》。二十五年。“诏
馆安南使者于怀远驿。赐宴以彰异数。进封天祚南
平王。赐袭衣金带鞍马。”

绍兴二十六年八月庚寅，安南国遣使入贡。

按《宋史高宗本纪》云云按交阯本传。二十六年。“命
右司郎中汪应辰宴安南使者于玉津园。八月天祚
遣李国等以金珠、沉水香、翠羽良马、驯象来贡。”诏加
天祚检校太师。增食邑。

绍兴二十七年三月丁亥，诏“焚交阯所贡翠羽于通
衢。”

按《宋史高宗本纪》云云“绍兴三十一年，安南献驯象”，诏令后勿来献。

按《宋史高宗本纪》不载。按《礼志》：绍兴三十一年正
月，安南献驯象。帝曰：“蛮夷贡方物乃其职，但朕不欲
以异兽劳远人，其令帅臣告谕，自今不必以驯象入
贡。”

绍兴三十二年冬十月己丑，安南都护、南平王李天
祚并加食邑、实封。

按《宋史高宗本纪》不载按《孝宗本纪》云云按《礼
志》三十二年孝宗登极诏曰：“比年以来累有外国入
贡。太上皇帝冲谦弗受。况朕凉菲又何以堪自今诸
国有欲朝贡者令所在州军以理谕遣毋得以闻。”

### 孝宗隆兴二年九月乙未交阯入贡

按《宋史孝宗本纪》云云按《交阯本传》：“隆兴二年，天
祚遣尹子思、邓硕俨等贡金银象齿、香物。”

### 乾道六年加天祚功臣号

按《宋史孝宗本纪》不载。按《交阯本传》：乾道六年累
加“天祚归仁协恭继美遵度履正彰善功臣。”帝自即
位，屡却安南贡使。

乾道九年十二月辛未，交阯入贡。

按《宋史孝宗本纪》云云。按《交阯本传》：九年，天祚复
遣尹子思、李邦正求入贡，帝嘉其诚，许之，诏馆于怀
远驿。广南西路经略安抚使范成大言：“本司经略诸
蛮，安南在抚绥之内，其陪臣岂得与中国王官亢礼。
政和间，贡使入境，皆庭参，不复报谒，宜遵旧制，于礼
为得。”朝廷从其请。

### 淳熙元年正月丙午以交趾入贡诏赐国名安南封南平王李天祚为安南国王

按《宋史孝宗本纪》云云。按《交阯本传》。淳熙元年二
月“进封天祚安南国王，加号守谦功臣。”

按《文献通考》：“淳熙元年正月，引见安南进奉副使。二
月，诏安南入贡，礼意可嘉，令有司讨论赐国名典故
以闻。于是特赐安南国名制南平王李天祚特授依
前官，封安南国王，仍加守谦功臣。上以天祚嗣位四
十年，故厚其礼封以安南国焉。”旧日章奏行移，止称
安南道，加封之后，浸自尊大，文书称国，不复可改矣。
押伴安南进奉梁衎言：“安南入贡，所过州县，差夫数
多，自静江水路可至容州，又自北流遵陆一百二十
里至郁林，自郁林州水路可至广州，皆有回脚盐船、
运盐牛车可雇，自廉航海一日之程即交阯，则从静
江而南二千馀里，可不役一夫而办。”诏逐路帅臣详
其行程。既而尹子思等以为涉夏水“溢，乞依例由钦
州路以归。”

淳熙二年八月甲子，赐“安南国王印。”

按：《宋史孝宗本纪》云云。按《交阯传》同。

按《文献通考》：二年，安南国请印，以“安南国王之印”六
字为文，赐之。其印比附枢密尚书省印，方二寸，仍给
牌，皆以铜铸，涂金为饰。

淳熙三年五月癸丑，安南国王李天祚卒。戊午，遣使
吊祭。

按《宋史孝宗本纪》云云。按《交阯本传》：“三年赐安南
国历日。天祚卒。”

按《文献通考》：三年，赐安南国历日。有司言“天祚已薨，
其子未有封爵，欲作《赐安南国王嗣子龙𣉙敕书》。”从
之。

淳熙四年三月壬子。诏李龙𣉙袭封安南国王
按《宋史孝宗本纪》云云按《交阯本传》。三年赐安南
国历日。天祚卒。明年子龙𣉙嗣位。授静海军节度使
观察处置等使特进检校太尉兼御史大夫上柱国。
特封安南国王加食邑。仍赐推诚顺化功臣。制曰：“即
乐国以肇封。既从世袭。极真王。而锡命何待次升。”示
殊礼也。

按《文献通考》：“四年授龙𣉙袭爵。”故事，“其王初立，即封
交阯郡王，久之进南平王，死则赠侍中、南越王。
淳熙五年贡方物，上表称谢。”

按：《宋史孝宗本纪》不载。按交阯本传云云。

淳熙十年闰月壬寅，诏却安南献象。

按《宋史孝宗本纪》云云按交阯本传：“九年诏却安
南所贡象，以其无用而烦民，他物亦止受什一。
淳熙十二年春正月己丑。禁交阯盐入省地。”

按：《宋史孝宗本纪》云云。

淳熙十六年。累加龙𣉙守义奉国履常怀德功臣
按《宋史孝宗本纪》。不载按交阯本传云云。

### 光宗绍熙元年十一月甲寅安南入贡

按《宋史光宗本纪》云云按《交阯本传》：“光宗即位，奉
表入贡称贺。”

绍熙五年。六月戊戌。孝宗崩。光宗以疾不能出。七月
辛酉。请于太皇太后。奉御批皇子嘉王扩即皇帝位。
八月乙卯。加安南国王李龙𣉙思忠功臣。十一月甲
午。复加安南国王李龙𣉙济美功臣
按《宋史光宗本纪》。不载按《宁宗本纪》云云。

====宁宗庆元六年冬十月庚子复加安南国王李龙𣉙====保节功臣。

按《宋史宁宗本纪》云云按《交阯本传》：“宁宗朝赐衣
带、器币、累加谨度思忠济美勤礼保节归仁崇谦协
恭功臣及食邑焉。”

### 嘉定五年夏五月癸酉安南国王李龙𣉙卒以其子昊旵为安南国王按宋史宁宗本纪云云按交阯本传嘉定五年龙

𣉙卒，诏以广西运判陈孔硕充吊祭使，特赠侍中，依
前安南国王制，以其子昊旵袭封其爵位给赐如龙
𣉙始封之制，仍赐“推诚顺化功臣。”其后谢表不至，遂
辍加恩。昊旵卒，无子，以女昭圣主国事，遂为其婿陈
日煚所有。李氏有国，自公蕴至昊旵，几八传二百馀
年而国亡。

### 理宗端平二年十一月戊子安南国贡方物

端平三年正月，赐安南国王封爵、袭衣、金带。十月丙
午，安南国贡方物，诏授金紫光禄大夫、静海军节度
观察等使，赐袭衣、金银带。

按：以上俱《宋史理宗本纪》云云。

### 淳祐三年春正月辛丑诏安南国王陈日煚元赐功臣号特增守义二字

按《宋史理宗本纪》云云按《交阯本传》：淳祐二年诏
安南国王陈日煚“元赐效忠顺化保节功臣。”增“守义”
二字。

淳祐十一年，安南来贡。

按《宋史理宗本纪》不载。按《礼志》，“十一年再来贡。”

### 宝祐五年十一月乙丑奖谕安南国赐金器币香茗按宋史理宗本纪云云

宝祐六年。九月甲寅。诏安南情状叵测。申饬边防
按《宋史理宗本纪》云云。按交阯本传。宝祐六年。诏
安南情状叵测。申饬边备。

### 景定二年十一月甲戌安南国贡象

按《宋史理宗本纪》云云。按《交阯本传》：景定二年，贡
象一。

景定三年六月庚戌，安南国王日煚上表乞世袭。诏
“授检校太师、安南国王，加食邑，男威晃授静海军节
度观察处置使、检校太尉、兼御史大夫、上柱国、安南
国王、效忠顺化功臣，仍赐金带、器币、鞍马。”

按《宋史理宗本纪》云云按《交阯本传》：“三年表乞世
袭，诏日煚授检校太师、安南国大王、加食邑，男威晃
授静海军节度使、观察处置使、检校太尉、兼御史大
夫、上柱国、安南国王、效忠顺化功臣，赐金带、器币、鞍
马。”

景定五年五月乙未，安南国奉表谢恩，进方物。诏却
之，仍赐金帛，以奖恭顺。

按：《宋史理宗本纪》云云。

### 度宗咸淳元年加安南王功臣号兼赐金带鞍马衣服

按《宋史度宗本纪》不载。按《礼志》，咸淳元年二月，加
安南大国王陈日煚功臣增“安善”二字，安南国王陈
威晃功臣增“守义”二字，各赐金带、鞍马、衣服。

咸淳二年。八月甲申。安南国遣使贺登位。献方物
按《宋史度宗本纪》云云。按《礼志》。二年复上表进贡
礼物。赐金五百两。赐帛一百匹。降诏嘉奖。

咸淳五年十二月戊子，诏“安南国王父《陈日煚》、国王
陈威晃并加食邑一千户。”

按《宋史度宗本纪》云云。按《交阯本传》。咸淳五年。“诏
安南国王父日煚国王威晃加食邑。”

咸淳八年十一月己巳，诏：“明堂礼成，安南国王陈日
煚、陈威晃各加食邑一千户，赐鞭、鞍马等物。”

按《宋史度宗本纪》云云按交阯本传。“八年明堂礼
成。日煚威晃各加食邑。赐鞍马等物。”

咸淳十年十一月丁酉，加安南国王陈日煚“宁远功
臣”，其子威晃“奉正功臣。”

按：《宋史度宗本纪》不载“按《恭宗本纪》”云云。